Halpabussiyhtiö Onnibus on tehnyt yhteistyösopimuksen Puolustusvoimien kanssa siitä, että varuskunnat voivat antaa varusmiehille ilmaisen matkalipun.

Kuvituskuva Onnibussista. KIMMO PENTTINEN / AL

Kokeilussa ovat mukana Kaartin Jääkärirykmentti, Kainuun Prikaati, Rannikkolaivasto, Rannikkoprikaati, Utin jääkärirykmentti ja Uudenmaanprikaati.

Uusi järjestelmä helpottaa varusmiesten vapaiden matkajärjestelyjä. Puolustusvoimat korvaa varusmiesten matkat Onnibussille, mutta varusmiehille itselleen bussimatkat ovat ilmaisia.

– Varusmiesten matkoihin liittyvä yhteistyö on luonteva kehityssuunta yrityksellemme. Matkustavat varusmiehet ovat merkittävä asiakasryhmä sekä määrällisesti että myös asennekulttuurin osalta, perustelee OnniBus.comin toimitusjohtaja Pekka Möttö yhtiön tiedotteessa.

– Toivomme, että he löytävät tämän kokeilun myötä julkisen liikenteen mahdollisuudet.

OnniBus.com ja Puolustusvoimat ovat sopineet yhteistyökokeilusta, joka kestää syyskuun loppuun asti. Kokeilun jälkeen Onnibus ja Puolustusvoimat neuvottelevat mahdollisesta jatkosta.

Sotaveteraanit matkustavat OnniBus.comin linja-autovuoroilla aina maksutta.

Puolustusvoimat korvaa varusmiesten matkat Onnibussille, mutta varusmiehille itselleen bussimatkat ovat ilmaisia.